အောင်လ အေန်သာန်

အောင်လသာန် (Burmese:အောင်လအန်ဆန်း)(ၜံင် ၂၁ မေ ၁၉၈၅) ဝွံ ဒှ်သၟာလက်ပၠုဲ ကောန်ဍုင်အမေရိကာန် ဂကူကချေန်မွဲရ။ အောင်လသာန် ကလိဂွံ ဆာမ်ဗိယာမ် ONE လျိုင်လဒေါဝ် (middleweight) ကေုာံ လျိုင်ဇြိုင် သၟဝ် (light heavyweight champion) ရ။ ညးတေအ် ဂွံတတ်ၜက်အာ ကဆံင် MMA ပ္ဍဲသၞာံ ၂၀၀၅ တုဲ ကတဵုဒှ် သၞံင်ဇမၞော် ကြဴနူ လုပ်တက် ပ္ဍဲကဵု ONE Championship တုဲဂွံဇၞးကေတ်ၜါအလန်ဆက်ဆက် နကဵုယၟု  promotion ရ။

ပထမ အဝဲ ကေုာံ ပရေင်ပညာ
အောင်လသာန် ကတဵုဒှ်မၞိဟ် ပ္ဍဲဍုင်မျေတ်ကျဳနာ တွဵုရးဍုင်ကချေန် မဒှ်ဂကူကချေန် မိမ အပါ ညးသွံရာန်မတ် သာန်တူအောင် (Nsang Tu Awng) မိShadan Nang Bu ရ။ ပၞောဝ်ကဵု ကောန်ဒေအ်ဂမၠိုင်မသုန်တၠဂှ် ညးတေအ် ဒှ်ကောန်ဇၞော်အိုတ်ရ။ ညးတေအ်တိုန်ဘာ တန်သမၠုင် ပ္ဍဲဍုင်လ္ဂုင် ပ္ဍဲဘာအေန်တာနေရှေန်နာ International School Yangon။ သၞာံ ၂၀၀၄ ဂှ် ညးတေအ် ပြံင်အာမံင် ဍုင်အမေရိကာန် သွက်ဂွံတိုန်ဘာ သိပ္ပံတဵုလွဳ ပ္ဍဲတက္ကသိုလ်Andrews University ပ္ဍဲဍုင်Berrien Springs, Michiganရ။ ညးတေအ်ဘာတုဲ ပ္ဍဲသၞာံ ၂၀၀၇ တုဲ လုပ်ကၠောန်ကမၠောန် ပ္ဍဲဒၞာဲလွဳသာဲ ပ္ဍဲအခိင် ညးတေအ် မလုပ်ပကေင်ပကတ်ဒၟံင် ကွတ်လက်ပၠုဲရ။

ဘဝလက်ပၠုဲ
အောင်လသာန် စလုပ်တက် လက်ပၠုဲ နဒဒှ်ကဆံင်အစာကွတ်မွဲဂှ် စနူသၞာံ ၂၀၀၅၊ တုဲ ခြာဟွံလအ်ဂှ် ညးတေအ် ယၟုမြဟ်တိုန်တုဲ ညးဂမၠိုင်ကော်စ “The Burmese Python" ရ။ ဗွဲကိုပ်ကၠာဂှ် အောင်လသာန် လုပ်ပြိုင် သွက်တဆိပ် King of the Cage ကေုာံ Ring of Combat တအ်ရ။ တုဲပၠန် ကဆံင်လက်ပၠုဲ promotion တၞဟ်ဟ်တအ်ရ။ ညးတေအ် ဂွံမာန်ကေတ် ကဆံင်ဆာမ်ဗိယာံ ONE Championship ကၠာအိုတ် ပ္ဍဲဂိတုဂျောန် သၞာံ ၂၀၁၄ မတက်ပ္ဍဲကဵု ဝိုင်သုဝဏ္ဏ ဍုင်လ္ဂုင်ရ။ ကြဴနူ ညးတေအ် ထပက်စၟတ်တဲ သွက်ဂွံတက် ပ္ဍဲ ONE Championship ပ္ဍဲသၞာံ ၂၀၁၄ တုဲ ညးတေအ် စဴပဒတဴ ပ္ဍဲဍုင်ဗၟာရ။ ဂတဂှ် ၜါသၞာံ ပ္ဍဲ ONE: UNION OF WARRIORS ဂှ် ညးတေအ် ဂွံဇၞးကေတ် အဆက်ဆက် ၜါအလန်တုဲ ဂွံဒှ် အာဇာနဲကောန်ဂကူမွဲရ။

ပ္ဍဲသၞာံ ၂၀၁၇ ဂှ် ညးတေအ် ဂွံမာန်ကေတ် သၟာလက်ပၠုဲဒယှ် Vitaly Bigdash တုဲ ကလိဂွံ တဆိပ် ဝါန် ဆာမ်ဗိယာမ် လျိုင်လဒေါဝ် (ONE Championship middleweight)တုဲ ပ္ဍဲမွဲဝင်ဍုင်ဗၟာမ္ဂး ညးတေအ် ဒှ်မၞိဟ် မကလိဂွံ တဆိပ်လက်ပၠုဲသၠုင်အိုတ်မွဲရ။ပ္ဍဲသၞာံဂှ်ရ ညးတေအ် အာဆဵု ကဵု ညးမကဵုကသပ်ဍုင် ဒဝ်အံင်သာန်သုကျဳ သွက်ဂွံဟီု ပရူပြသၞာ ပရေင်ပၞာန် မကတဵုဒှ်ဒၟံင် ပ္ဍဲကဵု တွဵုရးကချေန်ရ။

ပ္ဍဲ ၁၈ မာတ် ၂၀၁၆ ညးတေအ် တက်ပ္ဍဲဍုင်လ္ဂုင်ကၠာအိုတ် တက်ကဵု Mohamed Ali ဆဂး ညးတေအ် ဒးကမျ 

ပ္ဍဲ ၃၀ ဂျောန် ၂၀၁၇ ညးတေအ် တက်ကဵု Vitaly Bigdash ပ္ဍဲဍုင်လ္ဂုင် ဂှ် ဂွံဇၞးကေတ် နကဵု ဒေင်မဖျေဟ်သ္ဂုတ်သွာတ်တုဲ ကလိဂွံတဆိပ် ဝါန်ဆာမ်ဗိယာမ် လျိုင်လဒေါဝ် (ONE Championship middleweight title)

ပ္ဍဲ ၂၃ ဖေဖဝ်ဝါရဳ ၂၀၁၈ ညးတေအ် တက်ကဵု Alexandre Machado ပ္ဍဲဍုင်လ္ဂုင်ဂှ် ညးတေအ် ဂွံမာန်ကေတ် နကဵု ONE Championship titles ပၠန်ရ။

ပ္ဍဲ ၂၆ အံက်တဝ်ပါ ၂၀၁၈ ညးတေအ် တက်ကဵု Mohammad Karaki ပ္ဍဲဍုင်လ္ဂုင် ဂွံမာန်ကေတ် တဆိပ် ONE Championship middleweight title ပၠန်။

ပ္ဍဲ ၃၁ မာတ် ၂၀၁၉ ညးတေအ် တက်ကဵု Ken Hasegawa သွက်ဂွံဆက်ထိင်အာ တဆိပ်ဇကုဂှ်လေဝ် ဂွံဆက်မာန် နကဵု မတက်ပဒေါမ်ထောအ် မၞိဟ်မပြိုင်ကဵုဇကုရ။

ကြဴနူ ညးတေအ် ဆက်ထိင်လဝ် တဆိပ်ညးတေအ်မာန်အာတုဲ အောင်လသာန် ထပက်စၟတ်တဲ လိက်ကသုက်တၟိ ကု ONE Championship. သွက်ဂွံ တက် ကဆံင်လတူဂှ်ရ။

သွက်တဆိပ်လက်ပၠုဲ လျိုင်ဇြိုင် သၟဝ် (Light Heavyweight title)ဂှ် ညးတေအ် တက်ကဵုBrandon Vera ပ္ဍဲ ၁၃ အံက်တဝ်ပါ ၂၀၁၉ ဂှ် ညးတေအ် ဂွံဇၞးကေတ် နကဵုမတက်ပဒေါမ်ဖျေဟ် ပ္ဍဲဟလေဟ်ဒုတိယဂှ်ရ။

ပရေင်စဵုဒၞာ သတ်ဂြိုပ် ပ္ဍဲဍုင်ဗၟာ
အောင်လဂှ် ဒှ်မၞိဟ်မဆာန်တိရစ္ဆာန် သတ်ဂြိုပ် ပ္ဍဲဍုင်ဗၟာဂမၠိုင်တုဲ ညးတေအ် ထံက်ပင် ဂကောံမင်မဲသတ်ဂြိုပ် Voices for momos ကေုာံ ပါလုပ် ပ္ဍဲအရာမဒစဵုဒစး ပရေင်သွံရာန်သတ်ဂြိုပ် မၞးသၞောဝ် စတမ်နူ မစဒက်ပ္တန် နူကဵု နဝ်ဝေန်ပါ သၞာံ ၂၀၁၇ တေအ်ရ။ 

ပ္ဍဲ ၉ နဝ်ဝေန်ပါ ၂၀၁၈ ဂှ် အောင်လ ဂွံခပတန် နဒဒှ် မၞိဟ်စၞး မဗတိုက် ကမၠောန်ရာဇာဝတ် လတူသတ်ဂြိုပ်ဂမၠိုင် (Fighting Wildlife Crime) နူကဵု ဂကောံသြန်ဗွဝ်အလုံလိုက် သွက်သဘာဝ (ဌာန ဍုင်ဗၟာ)(World Wide Fund for Nature, Myanmar)ရ။

ကမၠောန် ပရဟိတ 
စတမ်နူ အောင်လ ယၟုဒယှ်တှ်ကၠုင် နဒဒှ် ညးမပိုင်ပြဳ ဝါန် ဆာမ်ဗိယာမ် (ONE Championship)တုဲ အောင်လ ဒက်ပတန် ကၠောန်ဗဒှ်ပတိုန် ကမၠောန်ပရဟိတ သွက်ဂွံရီုဗင် ကောန်ဍုင်ကွာန်တအ် မပ္တံကဵု ဘာဗတောန်လိက်လတူဂၠံင် "Street School Initiative"  ကေုာံ ယၟုဂကောံကောန်ဍုင်ညးဂၠးကဝ် (Global Citizen) မရီုဗင်မၞိဟ် ပ္ဍဲတွဵုရးကချေန်ရ။

လာပ်ဆာမ်ဗိယာမ် မကလိဂွံလဝ်ဂမၠိုင်
ONE Championship
ONE Middleweight Championship (One time, current)
Three successful title defenses
ONE Light Heavyweight Championship (One time, current)
One successful title defense
World MMA Awards
2018 International Fighter of the Year

နိဿဲ

!Main category
BEHM
အတ္ထုပ္ပတ္တိ